CELEX: 62019TN0619
Language: hu
Date: 2019-09-17 00:00:00
Title: T-619/19. sz. ügy: 2019. szeptember 17-én benyújtott kereset – KF kontra SatCen

25.11.2019   
            
            
               HU
            
            
               Az Európai Unió Hivatalos Lapja
            
            
               C 399/73
            
         
      2019. szeptember 17-én benyújtott kereset – KF kontra SatCen
      (T-619/19. sz. ügy)
      (2019/C 399/91)
      Az eljárás nyelve: angol
      
         Felek
      
      
         Felperes: KF (képviselők: A. Kunst ügyvéd és N. Macaulay Barrister)
      
         Alperes: az Európai Unió Műholdközpontja
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Unió Műholdközpontja (a továbbiakban: SatCen) igazgatójának a felperes magatartására vonatkozó közigazgatási vizsgálat újbóli lefolytatásáról szóló, 2019. július 3-i, a felperessel 2019. július 8-án közölt határozatát, és állapítsa meg, hogy a SatCen nem teljesítette a Törvényszék 2018. október 25-i KF kontra az Európai Unió Műholdközpontja ítéletében (T-286/15, EU:T:2018:718) foglaltakat, megsértve ezzel az EUMSZ 266. cikket;
               
            
                  —
               
               
                  semmisítse meg a SatCen igazgatójának a 2019. augusztus 2-i határozatát, amelyben elutasította a felperes által a vele 2019. augusztus 9-én közölt, 2019. július 3-i határozattal szemben a SatCen igazgatójához benyújtott közigazgatási panaszt;
               
            
                  —
               
               
                  kötelezze a SatCen-t a T-286/15. sz. ügyben hozott hivatkozott ítélettel összefüggésben a felperest ért vagyoni kár teljes körű és méltányos megtérítésére;
               
            
                  —
               
               
                  kötelezze a SatCen-t a közigazgatási vizsgálat újbóli lefolytatásáról szóló határozatból fakadóan a felperest ért, ideiglenesen és méltányossági alapon 30 000 euróban meghatározott, vagyoni és nem vagyoni kár részére való megtérítésére;
               
            
                  —
               
               
                  kötelezze a SatCen-t a T-286/15. sz. ügyben hozott hivatkozott ítéletben elrendelt 10 000 euró összegű kártérítés után az indokolatlan késedelmes kifizetéséből fakadóan a felperest ért nem vagyoni kár címén kamat megfizetésére;
               
            
                  —
               
               
                  az EUMSZ 277. cikk alapján nyilvánítsa alkalmazhatatlannak a SatCen személyzeti szabályzata X. melléklete 28. cikkének a fellebbezési tanácsra vonatkozó rendelkezéseit;
               
            
                  —
               
               
                  a SatCem-et kötelezze a felperes költségeinek a 8 %-os kamattal növelt összege megfizetésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, az Európa Unió Bírósága előtti eljárás tekintélyének az állítólagos megsértésére alapított jogalap.
               
            
                  2.
               
               
                  A második, az EUMSZ 266. cikk állítólagos megsértésére és a megfelelő ügyintézéshez való jognak, valamint a gondos eljárás kötelezettségének a megsértésére alapított jogalap.